Súradnice: 44°18′4″S 78°20′0″Z﻿ / ﻿44,30111°S 78,33333°Z﻿ / 44.30111; -78.33333

**Peterborough** je mesto v kanadskej provincii Ontário. Je sídlom okresu Peterborough County.

Poloha
------

Mesto sa nachádza na Otonabee River, okolo 40 kilometrov na sever od Ontárijského jazera a okolo 110 kilometrov na severovýchod od Toronta. V meste sa nachádza 362 hektárov parkových plôch v 100 parkoch.

Názov
-----

Názov mesto dostalo v roku 1826 po Peterborough v americkom štáte New Hampshire a pre Petra Robinsona, ktorý viedol írskych usadlíkov v oblasti.

Dejiny
------

Miesto sa nachádza v lokalite pôvodných obyvateľov zvanej Nogojiwanong, prechádzali tadiaľto kmene Mississauga a ich predkovia. V roku 1615 oblasť navštívil Samuel de Champlain. Mesto sa po európskom osídlení stalo administratívnym centrom. Mestský status získalo v roku 1850. V 70. rokoch 19. storočia sa stalo hlavným strediskom drevárskeho priemyslu Ontária. Americkým veľkopredajcom dodávalo viac než 236 000 m3 dreva ročne. Neskôr rozvoj vodnej elektriny a podpora od mesta prilákali priemysel. Ten je od 60. rokoch 20. storočia menej prominentným.

Demografia
----------

V sčítaní obyvateľstva v roku 2016 z 72 700 ľudí uvádza ako rodný jazyk angličtinu, 895 francúzštinu a 4 995 neoficiálne jazyky, z toho 40 jazyky pôvodných obyvateľov. 240 ľudí udalo ako etnický pôvod český a 85 slovenský.

Vzdelávanie
-----------

V meste sa nachádzajú vysoké školy Trent University a Sir Sandford Fleming College.

Kultúra
-------

V meste funguje aj symfonický orchester, divadelná spoločnosť a niekoľko verejných a súkromných múzeí a galérií. V Peterborough sa nachádza mestské Peterborough Museum & Archives. Sídli tu aj The Canaoe Museum of Canada/Le Musée Canadien du Canot so zbierkou viac než 600 kusov kanoe.

Ekonomika
---------

V meste okrem výrobného priemyslu je vzdelávanie, poisťovne, nákupné centrá a turistické atrakcie. V oblasti je tiež zmiešané poľnohospodárstvo.

Doprava
-------

Mesto leží na kanáli Trent-Severn Waterway, nachádza sa tu najvyššia zdvíhacia plavebná komora na svete. Železničné spojenie mesto malo od roku 1854, od 70. rokov 19. storočia po 20. roky 20. storočia bolo významnou železničnou križovatkou. Od 50. rokov klesal počet tratí a mesto už nemá fungujúcu železničnú stanicu. Prepojené je tiež na Trans-Canada Highway. Mestom prechádza provinčná cesta 7 a 115.

V meste premáva Peterborough Transit.

Niekoľko kilomtrov juhozápadne od mesta sa nachádza Letisko Peterborough (IATA: YPQ, ICAO: CYPQ).

Šport
-----

Amatérske tímy z mesta získali národné prvenstvá v juniorskom hokeji, lakrose a synchronizovanom plávaní. Hostilo tiež letné Ontárijské hry v roku 1980 a 1986 a zimné Ontárijské hry v roku 1998.

Galéria
-------

* RadnicaRadnica
* Zdvíhacia plavebná komora Peterborough Lift LockZdvíhacia plavebná komora Peterborough Lift Lock
* rieka Otonabee Riverrieka Otonabee River
* vojnový pamätník v Confederation Parkuvojnový pamätník v Confederation Parku
* most cez Otonabee River k Trent Universitymost cez Otonabee River k Trent University

Referencie
----------

1. 1 2   *Census Profile, 2016 Census Peterborough, City [Census subdivision], Ontario and Peterborough, County [Census division], Ontario* [online]. www12.statcan.gc.ca, [cit. 2021-12-28]. Dostupné online.
2. 1 2 3 4 5 6 7 8  JONES, Elwood. *Peterborough* [online]. thecanadianencyclopedia.ca, 2012-10-25, rev. 2015-03-04, [cit. 2021-12-28]. Dostupné online.
3. ↑   *Parks and Trails* [online]. Peterborough, ON: Mesto Peterborough, [cit. 2021-12-28]. Dostupné online.
4. ↑   *Museum and Archives - City of Peterborough* [online]. Peterborough, ON: Mesto Peterborough, [cit. 2021-12-28]. Dostupné online.
5. ↑   *Our Story* [online]. canoemuseum.ca, [cit. 2021-12-28]. Dostupné online.
6. ↑   *OpenStreetMap* [online]. openstreetmap.org, [cit. 2021-12-29]. Dostupné online.
7. ↑   *About Us* [online]. Peterborough, ON: Mesto Peterborough, [cit. 2021-12-28]. Dostupné online.
8. ↑   *OpenStreetMap* [online]. openstreetmap.org, [cit. 2021-12-28]. Dostupné online.

Iné projekty
------------

Commons
* Spolupracuj na Commons Commons ponúka multimediálne súbory na tému **Peterborough (Ontário)**

Externé odkazy
--------------

* Oficiálna stránka mesta

Zdroj
-----

*Tento článok je čiastočný alebo úplný preklad článku Peterborough, Ontario na anglickej Wikipédii.*

Autoritné údaje: * GND: 4440817-1
* NK ČR: ge130400